NaiveNeuron/SloPal huggingface dataset:
Glváč, Martin, podpredseda NR SR (2017-04-06):
Ďakujem za uvedenie správy. Vzhľadom na zlúčenú rozpravu vás poprosím, aby ste zaujali určené miesto v rokovacej sále a aby ste plnili súčasne funkciu, úlohu spravodajcu. Otváram k týmto bodom programu rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Uzatváram možnosť prihlásenia sa. Nech sa páči, pán poslanec Grendel.
Mamojka, Mojmír, poslanec NR SR (2011-07-07):
Ďakujem za slovo. Ja som nechcel ani vystúpiť, lebo je to, to je humbug, to je trapas, čo sa tu deje, a nie z našej strany. My nereveme, pán podpredseda. My hovoríme faktické a reálne a vecné poznámky. Ja ako právnik musím povedať, že mi je zle od žalúdka. A zdôvodním si to, prečo. Lebo toto, to je nie parlament, neviem, čo to je, ale dobre, idem k veci. Vy ste si dali v programovom vyhlásení vlády, že budete zvyšovať kultúru legislatívy, normotvorby. Ja som sa potešil. Čo ste vy dokázali za rok, no to sa komentovať nedá, či z hľadiska skrátených konaní, či týchto urýchlených noriem. (Prerušenie vystúpenia predsedajúcim.)
Číž, Miroslav, podpredseda NR SR (2015-05-19):
Kolegovia, poprosím aspoň väčšinu faktickej poznámky venovať rečníkovi, a nie pánovi Kuffovi. S reakciou na faktické poznámky pán poslanec Zajac.
Sulík, Richard, predseda NR SR (2011-05-18):
Ďakujem. Rečník chce reagovať na faktické poznámky? Áno, nech sa páči.
Danko, Andrej, predseda NR SR (2018-11-27):
Poslanec Hrnko.
Bugár, Béla, podpredseda NR SR (2011-07-11):
Ďalej v rozprave vystúpi pán poslanec Burian. Nech sa páči.
P. Paška, predseda NR SR: (2009-09-10):
Otváram rozpravu. Nemám písomnú prihlášku. Pýtam sa, dámy a páni, kto má záujem vystúpiť v rozprave. Končím možnosť sa prihlásiť. Pani poslankyňa Sabolová – do rozpravy.
Bugár, Béla, podpredseda NR SR (2016-12-01):
Nech sa páči, pani poslankyňa, môžte položiť doplňujúcu otázku.
Bugár, Béla, podpredseda NR SR (2019-09-17):
Prezentujme sa a hlasujme. (Hlasovanie.) Prítomných 140, za 52, proti 49, zdržalo sa 39 poslancov. Návrh nebol schválený.
Cmorej, Peter, poslanec NR SR (2023-06-27):
Peter, veľmi zaujímavo si rozprával, bolo to naozaj hudba pre moje uši, som si až hovoril, že, že aké je to súznenie medzi našimi dvoma stranami, no a potom si to tak pokazil, keď si povedal, že to podporíte, tak ale ja si myslím, že by si sa ešte, že by si mal využiť to, že ako podpredseda parlamentu máš neobmedzenú možnosť prihlasovania sa do rozpravy a podľa mňa by si si mal prihlásiť ešte raz a dovysvetliť to, lebo hovoril si veľa, hovoril si zaujímavo, ale toto mi tam ešte chýbalo v tom tvojom vystúpení.
Jarjabek, Dušan, poslanec NR SR (2017-10-10):
Áno, ale to hlasovacie zariadenie mi už nefunguje asi päť posledných hlasovaní, pán podpredseda, preto to hovorím takto.
Gažovičová, Tina, poslankyňa NR SR (2024-01-09):
Ďakujem za slovo, pán predsedajúci, a ďakujem kolegovi Markovi Lackovičovi za jeho prejav. Marek, ty si vo svojom prejave hovoril, že táto novela zavádza niečo ako rovný a rovnejší, a myslím si, že to je to najpodstatnejšie a najsmutnejšie na tejto novele, že je naozaj šitá na mieru niektorým ľuďom, ktorí sú blízki súčasnej vláde, a jej cieľom nie je to, aby sa zaviedla nejaká väčšia spravodlivosť celkovo do spoločnosti, ale práveže vytvára nejaký systém alebo posilňuje ten systém „našich ľudí“ a v tomto v podstate, to sú, akoby napĺňa podstatu nejakého zavádzania prvkov mafiánskeho štátu, kde tí ľudia, ktorí sú pri moci, vytvárajú lepšie podmienky pre svojich blízkych a nielen čo sa týka dohadzovania nejakých trafík alebo nejakých miest, zárobkov, ale hovoríme tu priamo o trestnoprávnej rovine. Čiže ľudia, ktorí už porušili zákon, už porušili pravidlá, ktoré by mali platiť pre všetkých, a teraz sa spätne ide upravovať trestná, trestnoprávna rovina ich činov, šitá im na mieru, aby teda nemuseli pykať za svoje tresty tak, ako by to bolo za normálnych okolností. Čiže naozaj, rovný, rovnejší, resp. „naši ľudia“ verzus celý zvyšok republiky, na ktorom až tak tejto vláde nezáleží. A toto chcú pretlačiť v skrátenom legislatívnom konaní, aby to bolo čo najrýchlejšie. A to je naozaj tristné. Ďakujem za tvoj prejav.
Hlinka, Jozef, poslanec NR SR (2021-11-10):
Ďakujem za slovo. Ďakujem ti, pani poslankyňa, za predložený návrh novely zákona o náhradnom výživnom, v ktorom sa okrem iného zjednodušujú pravidlá poskytovania náhradného výživného a zároveň sa zrušuje maximálna výška poskytovania náhradného výživného, ktorá bola doposiaľ v rozpore so súdnym rozhodnutím obmedzená sumou poskytovania náhradného výživného pre oprávnenú osobu maximálne 3,7-násobku sumy životného minima pre nezaopatrené deti, a to znamená aktuálne 368,37 eura. Aj tým sa dosiahne cieľ, ktorý sme sľúbili ľuďom, a to poskytovanie náhradného výživného pre čo najširšiu skupinu nezaopatrených detí, aby neprepadli cez systém. Dovolím si pripomenúť, že doposiaľ platný systém poskytovania náhradného výživného má za následok zníženie počtu poberateľov náhradného výživného. Ako vyplýva zo správ o sociálnej situácii obyvateľstva, v roku 2020 bolo náhradné výživné priemerne vyplácané 6 683 deťom, čo v porovnaní s rokom 2009 je mesačne o 229 detí. Takýto prepad bol zaznamenaný aj v roku 2019, kde v porovnaní s rokom 2018 dostalo náhradné výživné o 1 273 detí. V roku 2018 to bolo 1 509 detí, v roku 2017 to bolo mesačne 1 340 detí. Veľmi dobre viem, že téma neúplných rodín je tvojou srdcovou záležitosťou, pani poslankyňa, preto som rád, že sa nám po šesťročnom snažení a opakovanom predkladaní návrhov novely zákona o náhradnom výživnom podarilo predložiť na rokovanie Národnej rady zákon, ktorý pomôže práve týmto rodinám a ich deťom. Verím, že... (Prerušenie vystúpenia časomerom.)
Laššáková, Jana, podpredsedníčka NR SR (2014-11-10):
S reakciou pán minister Peter Pellegrini, páči sa.
Hrnčiar, Andrej, podpredseda NR SR (2019-11-27):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu... (Reakcia navrhovateľa.) V rozprave či záverečné? Záverečné slovo. Nech sa páči.
Laššáková, Jana, podpredsedníčka NR SR (2014-01-29):
Ďakujem pekne, pán spravodajca. Poprosím vás, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlásia traja páni poslanci, pán poslanec Blanár, pán poslanec Hlina a pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec Blanár, máte slovo.
P. Paška, predseda NR SR: (2009-12-02):
(Hlasovanie.) 136 prítomných, 8 za, 82 proti, 43 sa zdržalo, 3 nehlasovali. Tento bod sme neschválili.
Hlina, Alojz, poslanec NR SR (2014-02-06):
Vidíte, toto je... (Prerušenie vystúpenia predsedajúcou.)
Paška, Pavol, predseda NR SR (2013-10-16):
Pekné predpoludnie, dámy a páni, poprosím vás o zaujatie miesta a registráciu v hlasovacom zariadení, budeme pokračovať hlasovaním o prerokovaných bodoch programu 25. schôdze. Poprosím pani poslankyňu Janku Vaľovú, aby uviedla v druhom čítaní hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 651). Nech sa páči.
K. Sárközy, poslankyňa: (2005-05-17):
A po druhé, treba povedať, keď sme chceli riešiť zmeny, ktoré by sa  týkali valorizačného mechanizmu v tomto roku, musíme to spraviť do 18. mája, pretože Sociálna poisťovňa technicky to vie vtedy spraviť. Takže preto som povedala tie svoje poznámky, inak s vami súhlasím. Ďakujem pekne.
M. Číž, podpredseda NR SR: (2007-02-09):
Vážené kolegyne, vystúpením pani poslankyne Sabolovej sme uzavreli vystúpenia poslancov, ktorí sa prihlásili do rozpravy písomne. Teraz otváram možnosť prihlásiť sa do rozpravy ústne. Hlásia sa pán poslanec Daniel Lipšic, Mamojka Mojmír. Ak nie je nikto ďalší, ďakujem, uzatváram možnosť prihlásiť sa do rozpravy ústne. Slovo má pán poslanec Lipšic.
Glváč, Martin, podpredseda NR SR (2018-02-07):
Pán poslanec Mazurek.
P. Hrušovský, predseda NR SR: (2005-09-22):
(Hlasovanie.) 81 prítomných, 80 za, 1 sa zdržal. Návrh sme schválili. Poprosím pani poslankyňu Navrátilovú, aby z poverenia výboru pre sociálne veci a bývanie predložila Národnej rade návrhy uznesení k návrhu poslanca Jozefa Buriana na vydanie zákona, ktorým sa mení a dopĺňa zákon o pomoci v hmotnej núdzi, ktorý prerokúvame ako tlač 1229. Nech sa páči, pani poslankyňa. (Hlasovanie o návrhu poslanca Národnej rady Slovenskej republiky Jozefa Buriana na vydanie zákona, ktorým sa mení zákon č. 599/2003 Z. z. o pomoci v hmotnej núdzi v znení neskorších predpisov , tlač 1229.) Ľ. Navrátilová, poslankyňa: Ďakujem za slovo. V rozprave neodzneli žiadne návrhy procedurálneho rázu, preto, pán predsedajúci, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) prerokovať predložený návrh zákona v druhom čítaní.
Hrnčiar, Andrej, podpredseda NR SR (2019-05-13):
Takže budeme pokračovať prvým čítaním o návrhu skupiny poslancov na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa dopĺňajú niektoré zákony. Návrh zákona je pod tlačou 1482, návrh na jeho pridelenie na prerokovanie výborom je v rozhodnutí č. 1570. Dávam slovo poslancovi Erikovi Tomášovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa dopĺňajú niektoré zákony , tlač 1482.)
M. Košútová, poslankyňa: (2010-03-03):
Navrhujem v bode 1 § 4 ods. 1 písm. j) za slovo „odberateľ“ doplniť slová „so spätnou platnosťou“. Odôvodnenie. Navrhované znenie upresňuje neprimeranú podmienku tak, aby bol jednoznačný výklad, že peňažné plnenie dodávateľa za zvýšený predaj tovaru nie je možné požadovať dodatočne po zrealizovaní dodávky tovaru. Zároveň navrhujem bod 2, kde v § 10 ods. 1 sa dátum „31. júna 2010“, ktorý je chybný, pretože jún má len 30 dní, mení na dátum „30. 9. 2010“. Odôvodnenie tohto môjho návrhu. Týmto sa dáva obchodným reťazcom dlhšia doba na zosúladenie zákona s obchodnými zmluvami. Ďakujem pekne za pozornosť.
Novotný, Viliam, poslanec NR SR (2013-11-26):
Ďakujem pekne obom kolegom, ktorí na mňa reagovali. Áno, aj mne chýba diskusia predovšetkým zo strany poslancov SMER-u, ale predpokladám, že oni to len odhlasujú tak, ako to predložil pán spravodajca. Takže zrejme si budeme musieť vystačiť diskusiou len v opozícii. Čo sa týka pani poslankyne Gibalovej, ja rozumiem jej argumentom aj tomu, prečo s tým nesúhlasí, veď rovnako sme diskutovali v druhom čítaní aj s pánom poslancom Mihálom, či je, alebo nie je takéto opatrenie protiústavné. Musím povedať, že aj z tohto dôvodu som sa nakoniec zdržal hlasovania pri tomto vládnom zákone, pretože na to nám môže dať odpoveď Ústavný súd. Ja ale hovorím o niečom inom, o filozofii, o ktorej v SDKÚ – DS hovoríme od roku 2002. A je to taká pekná jednoduchá ľudová filozofia, bez práce nie sú koláče. To znamená, každý by mal vykonávať nejakú aktivitu. Nemôže byť predsa niekto v hmotnej núdzi, poberať dávku v hmotnej núdzi, neprejavovať vôbec žiadnu aktivitu o malé obecné práce, aby si niečo privyrobil. Veď za to niečo zarobí za tie malé obecné práce. Ako absolútne žiadnu aktivitu nepreukáže, myslím si, že žiadať od ľudí, ktorí dlhodobo poberajú dávku v hmotnej núdzi nejakú aktivitu, je správne. Či to je dobre nastavené v tomto zákone? Ale ja sám hovorím, že je to nedostačujúce. To, či je protiústavné, vie povedať Ústavný súd. Ja hovorím, že je to nedostačujúce, pretože podľa mňa to aj tak v praxi nebude dostatočne motivujúce k tomu, aby ľudia, ktorí sú dlhodobo v hmotnej núdzi a sú tam spokojní, pretože predovšetkým o nich hovoríme, vykonali nejakú aktivitu, stačí im formálne sa prihlásiť na malé obecné služby, ktoré reálne aj tak nebudú vykonávať, pretože v obci, kde je tisíc ľudí v hmotnej núdzi a majú 15 pracovných príležitostí v malých obecných službách, sa to ani technicky nedá urobiť. Ďakujem.
B. Bugár, podpredseda NR SR: (2001-10-04):
J. Cuper, poslanec: Prečo by som nemal byť, pani kolegyňa. Na to vaše vládnutie, ktoré predvádzate v tomto štáte, inak sa reagovať ani slušne nedá, pretože to, čo predkladáte, nie je ničím iným ako nedemokratickým postupom, ktorý do civilizovanej spoločnosti jednoducho nepatrí.
Blanár, Juraj, podpredseda NR SR (2021-10-01):
Pani poslankyňa Zita Pleštinská, nech sa páči.
Lipšic, Daniel, poslanec NR SR (2016-02-11):
Pán predseda, ja som mal procedurálny návrh niekedy večer, vtedy riadila schôdzu pani podpredsedníčka, aby ste Národnej rade dali informáciu, aby parlament hlasoval o tom, aby vás zaviazal dať informáciu, z akých dôvodov neboli zdravotné sestry a učitelia pustení na balkón a boli tuná bojůvky vlastne vašich skupín. A musím povedať, že tým sa prejavuje úcta voči zdravotným sestrám a učiteľom a bolo by fajn, keby ste zjednali nápravu. To, čo sa udialo tuná v parlamente ráno, to bolo ako na Mečiarových Pasienkoch deväťdesiatych rokov. Tak ste prejavili úctu zdravotným sestrám a učiteľom. Ich ste nechali čakať a svoje bojůvky ste si tuná pripravili na balkón.
D. Švantner, poslanec: (2002-02-13):
Pán premiér, dá sa povedať, že podpredseda vlády pre ekonomiku má veľmi široké pole pôsobnosti. A ja mám jeden dôvod, ktorý tu musím spomenúť, ktorým je konkrétna chyba podpredsedu vlády. Pán minister Harach si priznal chybu ohľadom predaja akcií VSŽ-ky. Ja si myslím, že práve podpredseda pre ekonomiku by mal dávať pozor na to, aby sa nestal taký prešľap, ktorý sa teraz tu stal. Predsa podpredseda vlády pre ekonomiku by mal koordinovať to, že nie je len 21 % akcií vo vlastníctve Transpetrolu, ktoré sa predali, ale je tu ešte 16 % akcií, ktoré má Fond národného majetku. Je rozdiel predávať 21 % alebo predávať 40 %! Tým, že by sa boli skoordinovali a skumulovali všetky akcie VSŽ-ky. Tam by sme hneď mohli hovoriť o 200 mil. korún, ktoré stratila táto vláda, ktoré stratila, a vieme veľmi dobre, že sú to naozaj koruny, ktoré potrebuje zdravotníctvo, ktoré potrebuje školstvo, ktoré potrebuje armáda. A toto je jednoznačne chyba podpredsedu vlády pre ekonomiku. Ďakujem.
Pčolinský, Peter, podpredseda NR SR (2022-11-10):
Ďakujem pekne. Dávam slovo spoločnému spravodajcovi z výboru pre hospodárske záležitosti poslancovi Vojtechovi Tóthovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Viskupič, Jozef, poslanec NR SR (2016-09-13):
Ja rozprávam k Alanovi Suchánkovi. Je doktor? Môžte mi vrátiť dve minúty, pán predseda, skočili ste mi absolútne neakceptovateľne do reči a si to od vás vyprosím. Reagoval som na pána Dostála... (Prerušenie vystúpenia predsedajúcim.)
Bagačka, Michal, poslanec NR SR (2017-05-10):
Ďakujem za slovo. V rozprave vystúpil jeden pán poslanec, takže prosím, pán predseda, aby ste dali hlasovať o tom, že Národná rada sa uzniesla v súlade s § 73 odsek 3 písm. c) zákona o rokovacom poriadku prerokovať predložený návrh zákona v druhom čítaní.
Čaplovič, Dušan, minister školstva, vedy, výskumu a športu SR (2013-10-23):
Ďakujem veľmi pekne. Vážená pani podpredsedníčka Národnej rady, pani poslankyne, páni poslanci, dovoľte mi niekoľko úvodných slov, resp. viet povedať k návrhu zákona v druhom čítaní. Ako som už spomenul pri prerokovávaní tohto návrhu zákona v prvom čítaní, cieľom tohto návrhu je transpozícia smernice Európskej únie, a to smerníc 93 a 95 z roku 2011 a niektorých zmien v smernici 36 z roku 2005. Nosnou časťou zákona je transpozícia smernice Európskych spoločenstiev, spomínaná, 95 z roku 2011, podľa ktorej sa osobám s medzinárodnou ochranou, azylantom, a tým, ktorí odišli zo štátu pôvodu bez svojich dokladov o dosiahnutom vzdelaní, umožňuje prístup k posúdeniu, podčiarkujem, a overeniu, tiež podčiarkujem, ich predchádzajúceho vzdelávania napriek tomu, že svoje vzdelanie nemôžu vzhľadom na okolnosti odchodu a situácie, z ktorej odišli, preukázať listinnými dôkazmi. Na základe zmien príloh II a III smernice 2005/36 Európskeho spoločenstva o uznávaní odborných kvalifikácií, ktoré boli vykonané nariadeniami Európskeho parlamentu a samotnej Rady, dochádza k zmenám v prílohe č. 3 zákona o uznávaní odborných kvalifikácií. Ďalšie zmeny v zákone o uznávaní odborných kvalifikácií sa navrhli v nadväznosti na pristúpenie Chorvátska k Európskej únii. Predkladaným návrhom zákona sa novelizuje zákon č. 288/1997 Z. z. o telesnej kultúre, zákon č. 282/2008 Z. z. o podpore práce s mládežou. Zmeny v týchto zákonoch boli navrhnuté za účelom, opätovne podčiarkujem, transpozície Smernice 93 z roku 2011. Ďakujem, že ste si ma vypočuli, a pevne verím, že návrh tejto novely, ktorá vychádza z transpozície Európskeho spoločenstva, schválite aj v druhom a treťom čítaní. Ďakujem vám veľmi pekne.
P. Hrušovský, predseda NR SR: (2005-01-19):
Otváram rozpravu o tomto bode programu. Konštatujem, že som nedostal písomné prihlášky do rozpravy. Ústne dávam možnosť sa poslancom prihlásiť. Nehlási z prítomných pánov poslancov nikto, preto prerušujem rokovanie o tomto bode programu. Ďakujem pánovi ministrovi a pánovi spoločnému spravodajcovi. Panie poslankyne, páni poslanci, dostal som písomnú požiadavku od poslaneckého klubu Hnutia za demokratické Slovensko, ktorý žiada, aby sme z programu rokovania stiahli návrh na personálnu zmenu v odvolacom Výbore Národnej rady Slovenskej republiky, v komisii zriadenej podľa zákona o ochrane utajovaných skutočností, ktorý sme prerokovali ako prvý bod. Ale chcem informovať, že o 11.00 hod. budeme hlasovať, či akceptuje Národná rada rozhodnutie poslaneckého klubu, ktorý predkladal zmenu svojich zástupcov ich poslaneckého klubu v tejto komisii. Áno? (Reakcia pléna.) Ďakujem pekne. Áno, ďakujem. Pristúpime teraz k rokovaniu o vládnom návrhu zákona, ktorým sa dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 v znení neskorších predpisov , ktorý prerokúvame ako tlač 991. Prosím, aby z poverenia vlády Slovenskej republiky predmetný návrh zákona uviedol a odôvodnil pán minister spravodlivosti a podpredseda vlády Lipšic. Nech sa páči.
Ježík, Jozef, poslanec NR SR (2018-10-24):
Takže, pán predsedajúci, dajte, prosím, hlasovať o návrhu ústavného zákona ako o celku s odporúčaním gestorského výboru schváliť.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 142 prítomných, 77 za návrh, 34 proti, 30 sa zdržalo, 1 nehlasoval. Schválili sme pozmeňovacie návrhy pána poslanca Beblavého. Ďalší návrh.
Jarjabek, Dušan, poslanec NR SR (2012-06-22):
Ďakujem za slovo, pani predsedajúca. No, dámy a páni, sledujeme, že boj v SDKÚ sa ešte neskončil a neukojení páni, ako Beblavý a Vášáryová, sa nám tu snažia predostrieť niečo úplne iného, o čom je táto debata. Ale no, dobre. Ja len nechápem, prečo celá verejnosť musí počúvať, nehnevajte sa, takéto hlúposti, ktoré vôbec nesúvisia s tým, o čom je predmet tejto debaty. Vy si dovolíte, pán poslanec, hovoriť o nejakej strate mandátu súčasnému ministrovi kultúry? No, nehnevajte sa, veď riešenie legislatívne má na starosti práve ministerstvo kultúry. A prečo ste nehovorili v tejto chvíli o strate mandátu aj ohľadne pána Krajcera, keď predložil tento čisto politický zákon o Slovenskej televízii a Slovenskom rozhlase, voči ktorému aj vy ste mali isté výhrady ako súčasť vtedajšej koalície? To len dnes, samozrejme, zastierate kvôli tomu, lebo vám to vyhovuje. Lebo je to súčasť vášho len politického boja. Hovorili ste o nejakých nomináciách, ktoré údajne boli vyhodené. Ja vám pripomeniem iných ľudí v tej televízii, dobre? A opäť budem menovať teda, aby sme, bolo ich okolo dvadsať len zo spravodajstva, a budem ich menovať tak, ako ich tuto mám napísaných: pán Dianiška, pán Dobiš, pán Roman Lipták, bývalá šéfka ekonomiky, ekonomiky, ani tá vám nesedela, pani Libuša Baranová. Vyhodili ste viac. Ako nespoľahlivých ľudí, v prípade ponúknutia neprijateľných podmienok, výpovedí, prinútili ste napríklad pána Šmihulu, pána Slobodníka, pani Železňákovú, Predajňovú, Nittmanna, Goldírovú, Koreňa a ďalších dohromady. Mám pokračovať? Veď o čom to vy tuná rozprávate? Veď to boli také politické čistky, ktoré sa zaviedli v prípade takzvaného nového vedenia, pod vedením aj súčasne asi profesne najlepšie vybaveného pána... (Prerušenie vystúpenia časomerom.)
Jurinová, Erika, podpredsedníčka NR SR (2014-11-08):
Reakcia na faktické poznámky, pán poslanec Blaha.
Záborská, Anna, poslankyňa NR SR (2020-03-20):
Sľubujem. (Potlesk.)
Laurenčík, Milan, podpredseda NR SR (2022-02-03):
Ďakujem pekne. Na vaše vystúpenie evidujem jednu faktickú poznámku. Končím možnosť prihlásiť sa. Nech sa páči, pán poslanec Boris Susko.
Hrnčiar, Andrej, podpredseda NR SR (2019-06-26):
(Zaznievanie gongu.) Vážené panie poslankyne, vážení páni poslanci, otváram siedmy rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali Miroslav Číž, Elemér Jakab, Petra Krištúfková. Na zahraničnej pracovnej ceste sú poslanci Radovan Baláž, Ľuboš Blaha, Pavol Goga, Martin Poliačik. Podľa schváleného programu pristúpime k druhému čítaniu o návrhu poslancov Národnej rady Slovenskej republiky Evy Smolíkovej, Ľubomíra Petráka, Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1468. Spoločná správa výborov má tlač 1468a. Dávam slovo poslankyni Eve Smolíkovej, aby návrh zákona odôvodnila.
P. Hrušovský, podpredseda NR SR: (2002-05-16):
(Hlasovanie.) Prítomných je 97 poslancov, za 94, proti 2, zdržal sa 1. Návrh sme schválili. Ďalší návrh.
Grendel, Gábor, podpredseda NR SR (2021-05-13):
Pán poslanec Eduard Kočiš.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, o bode 8. Toto sú informácie o zdravotníckych zariadeniach na webe ministerstva.
Pleštinská, Zita, poslankyňa NR SR (2020-07-14):
Ďakujem, pán predsedajúci. Možno treba zvýrazniť aj to, že domáce zviera má často aj psychologický význam hlavne pre ľudí, ktorí sú s rôznymi problémami, starých ľudí, ako aj osamelých, a práve domáce zviera sa stáva takým plnohodnotným členom rodiny so sociálnou funkciou. Mnohokrát organizácie na ochranu hospodárskych a spoločenských zvierat sú jediné subjekty, ktoré nemôžu dostať a žiadať žiadne granty, dotácie či eurofondy na svoju prevádzku a rozvoj. Aj z tohto dôvodu som za presadenie systémových zmien v tejto oblasti. A mnohokrát takéto zvieratko, ktoré niekto vyhodí, sa stáva vlastne oporou napríklad pre starých ľudí v starobe, takže myslím si, že všetko treba chrániť a treba, treba vlastne aj to zviera považovať nie za vec, ale za plnohodnotného, teda plno... ani nie vec, ale, ale, ale zviera, ktoré treba chrániť, však nemôžeme nechať týrať, že by vlastne tie psy chodili zbytočne po uliciach a nikto sa o to nestaral. Takže ja si myslím, že toto je zákon, ktorý treba podporiť. Ďakujem.
Laššáková, Jana, podpredsedníčka NR SR (2012-09-18):
Pán poslanec Viskupič, nech sa páči.
Karas, Daniel, poslanec NR SR (2024-02-13):
Ďakujem za slovo. Vážený pán predseda, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákona. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému návrhu. Ďakujem.
Pellegrini, Peter, predseda NR SR (2015-11-18):
S reakciou na faktické, pán poslanec Hlina.
Nehézová, Jana, poslankyňa NR SR (2016-12-07):
Vážený pán predsedajúci, vážené kolegyne, kolegovia, v rozprave vystúpili tri poslankyne, pani poslankyňa Verešová, Gaborčáková a Jurinová, no nebol podaný žiadny pozmeňujúci návrh, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Vlčan, Samuel, dočasne poverený minister pôdohospodárstva a rozvoja vidieka SR (2023-03-16):
Ja teda, samozrejme, nemám kompetenciu hovoriť za ministra hospodárstva, ale tú geotermálnu energiu treba určite využiť. Pokiaľ viem, nejaký strategický dokument sa už v minulosti prerokovával, ja viem odpovedať za rezort pôdohospodárstva, že my sme využitie geotermálnej energie zohľadnili aj vo výzvach na rozvoj hlavne špeciálnej rastlinnej výroby a dneska ekonomická situácia ukazuje, že práve tie skleníky, ktoré sú napojené na geotermálnu energiu, tak prevádzkujú svoje podnikanie aj v zimných mesiacoch a práve tí, ktorí, žiaľ, boli napojení len na plyn, tak museli tie skleníky zatvoriť, lebo napriek tej možnej kompenzácie tej ceny elektriny a plynu, buď na 99 alebo 199 euro, neboli konkurencieschopní. Takže súhlasím s vami, že tie rezervy využitia geotermálnej energie na Slovensku sú veľké, rovnako ako využite solárnej energie, len na to, aby sme boli schopní urobiť transformáciu v spotrebe alebo výrobe a spotrebe elektriny, na to potrebujeme naozaj veľké zmeny infraštruktúry. Príklad z môjho rezortu, jeden naozaj ako inovatívny pekár si nainštaloval panely, aby časť spotreby elektriny vo svojom pekárstve vedel zabezpečiť z fotovoltaiky a viac ako šesť mesiacov čaká na pripojenie z dôvodu nedostatočnej infraštruktúry, takže tam musíme naozaj prijať nové regulácie. Ďakujem.
Krajčí, Marek, poslanec NR SR (2022-10-05):
Ďakujem pekne za slovo. Podľa ústavného zákona o ochrane verejného záujmu pri výkone funkcií verejných funkcionárov čl. 6 ods. 1 oznamujem, že som v konflikte záujmu pri hlasovaní o pozmeňujúcom návrh doktora Baláža a pozmeňovacom návrhu doktora Urbana k zákonu 578/2004 Z. z. o poskytovateľoch zdravotnej starostlivosti, zdravotných pracovníkoch stavovských organizáciách v zdravotníctve a z toho dôvodu nebudem o týchto pozmeňovacích návrhoch hlasovať. Odôvodnenie: Uvedené pozmeňujúce návrhy zvyšujú koeficient násobku priemernej mesačnej mzdy u lekárov špecialistov. Ďakujem.
Osuský, Peter, poslanec NR SR (2017-10-10):
Ďakujem obidvom kolegom za ich vystúpenie. Áno, mne už vtedy, keď boli zavedené 2 eurá, bolo jasné, že existujú prípady, kde aj tie 2 eurá im treba vrátiť, pretože sú dôvodne na tej klinike. Ak privezie nevesta starú mamu s 40-kou teplotou, červeným predkolením, triaškou a lymfangoitídou na stehne, tak má erysipel jak bič a treba s ňou rýchle niečo robiť a 2 eurá vziať je nehoráznosť. Ale za blbca, ktorý ti príde ukázať interdigitálnu mykózu, je 20 euro, hovorím, takmer málo, aby som sa s ním zahadzoval. A pokiaľ ide o tú druhú tému. Nuž, áno, ako hovorím, i tie výhody, ktoré napríklad mesto Bratislava poskytovalo darcom krvi a v podobe električeniek sa potom načas zrušili, neviem, ako je to teraz, ja som si pre istotu električenku kúpil. Ale chcem teda povedať, že, áno, žijeme v spoločnosti, ktorá čím ďalej viacej skladá na bedrá akéhosi štátu, na ktorý stále nadáva, podotýkam, a zároveň je čím ďalej menej ochotná niečo robiť. A, samozrejme, existujú ľudia, ktorí prídu k doktorovi s niečím, čo by nás nebolo napadlo. Napríklad v čase letnej sezóny a rybačiek a pobytov pri rybníkoch a vodách a jazerách prídu ľudia pohryzení od komárov a prídu s tým na pohotovosť. Nuž, ja som vodák, plával som dole Dunajom, idete denne 60 km na stojatej vode Železných vrát, komáre vás žerú. Ste zožratí celkom riadne večer, keď prídete a tam ešte potom vás čakajú ďalšie, ale predstava, že pôjdem na pohotovosť, lebo ma pohrýzlo 12 komárov, tak je na pomedzí psychiatrie.
Suja, Miroslav, poslanec NR SR (2021-06-17):
Ďakujem kolegovi za rozsiahle vystúpenie a poukázanie na fakty. Ja by som zobral ten jeden, ktorý povedal, vážení kolegovia, kolegyne, a dobre počúvajte, nikdy nikto z legálnych držiteľov zbraní nepredal zbraň žiadnemu teroristovi ani nikomu, ktorý by z nich spáchal teroristický trestný čin. Ak sa mýlim, povedzte mi aspoň jeden príklad, keď legálny držiteľ zbraní predal načierno zbraň teroristovi alebo nie teroristovi, nejakému vyšinutému načierno, že ten s ňou spáchal trestný čin. Ani raz, vážení kolegovia, kolegyne! A my tu ideme prijímať zákon, ktorým sa odmeníme slušným ľuďom, ktorí dodržujú zákon, ktorí rešpektujú pravidlá, tak za odmenu im riadne sekneme po prstoch. Ale nijak neobmedzíme prístup k zbraniam teroristom, priekupníkom na čiernom trhu a kadejakým pochybným kriminálnym živlom. Lebo tí, nepredpokladám, že by oni páchali trestnú činnosť so zbraňami, ktoré si idú požičať od legálnych držiteľov zbraní a potom im ich vrátime. Skúste ma vyviesť z omylu, ak to nie je pravda, vážení kolegovia, kolegyne! O čo nám vlastne v tomto zákone ide? Ide nám v tomto zákone len o to, aby sme zabránili v prípade nejakých problémov legálnym držiteľom zbraní brániť svoje rodiny, brániť svoje okolie a zabrániť nejakým teroristickým činom, keď by boli svedkom, alebo nejakým kriminálnym činom, len o to. Ja nerozumiem, ideme naspäť dozadu, proti zdravému rozumu, kolegovia, kolegyne!
Laurenčík, Milan, podpredseda NR SR (2021-10-06):
No, pán poslanec... (Smiech v sále.) Pán poslanec Suja.
Bugár, Béla, podpredseda NR SR (2016-09-22):
Nech sa páči, prezentujme sa a hlasujme o tomto návrhu prerokovať návrh zákona v druhom čítaní. (Hlasovanie.) Prítomných 133, za 57, proti 3, zdržalo sa 71 poslancov, 2 nehlasovali. Konštatujem, že návrh nebol schválený. Vážené panie poslankyne, páni poslanci, aj na základe dohody podávam teraz návrh, aby sme tých 6 návrhov, teda poslaneckých návrhov zákonov, ktoré ešte máme pred sebou a ešte neboli prerokované, aby sme prerokovali dnes, to znamená, aby sme rokovali do tej doby dnes, kým tých 6 návrhom neprerokujeme aj s hlasovaním. A zajtra o 9.00 hod. by sme začali potom s návrhom na odvolanie premiéra Slovenskej republiky. Je všeobecný súhlas. (Reakcia pléna.) Nie. Nech sa páči, prezentujme sa a hlasujme o tomto návrhu. (Hlasovanie.) Prítomných 137, za 88, proti 38, zdržalo sa 11 poslancov. Návrh bol schválený. Takže budeme pokračovať v prerušenom rokovaní o návrhu poslancov Borisa Kollára, Milana Krajniaka, Petra Pčolinského a Adriany Pčolinskej na vydanie zákona o ochrane pred neprispôsobivou osobou (tlač 205). Dávam slovo pánovi poslancovi Kresákovi ako poslednému, ktorý vystúpi v rozprave. (Ruch v sále.) Páni poslanci (zaznenie gongu), prosím vás o väčší kľud v rokovacej sále. (Pokračovanie rokovania o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského a Adriany Pčolinskej na vydanie zákona o ochrane pred neprispôsobivou osobou a o zmene a doplnení niektorých zákonov , tlač 205.)
Bugár, Béla, podpredseda NR SR (2017-12-21):
Na vystúpenie pána poslanca s faktickými dvaja. Končím možnosť. Nech sa páči, pán poslanec Zelník.
Žiga, Peter, podpredseda NR SR (2023-12-14):
Pán poslanec Horecký.
Blaha, Ľuboš, podpredseda NR SR (2023-11-24):
Pán poslanec Viliam Zahorčák, nech sa páči.
Laurenčík, Milan, podpredseda NR SR (2021-05-27):
Prosím, pán predseda vlády, aby ste v limite 15 minút odpovedali na otázku adresovanú predsedovi vlády Slovenskej republiky. Jediná otázka je od pána poslanca Miroslava Kollára, ktorého vidím v sále, a znie: „Minister životného prostredia v pondelok ohlásil začiatok historickej transformácie národných parkov a presun správy štátnych lesov v treťom, štvrtom a piatom stupni ochrany pod správu štátnej ochrany prírody. Vzápätí však tento zámer spochybnil minister pôdohospodárstva. Keďže ide o rezorty vašej strany, ako vyriešite tento kompetenčný spor o správu štátnych lesov v národných parkoch?“ Nech sa páči, pán podpredseda, odpoveď na otázku v trvaní päť minút.
Čepček, Martin, poslanec NR SR (2021-11-10):
Ďakujem pekne. Pán poslanec, ďakujem, že ste otvorili viacej tém. Ja budem citovať to, čo povedal pán minister na Itape. Najväčšie nádeje vkladá do optimalizácie siete nemocníc, jej prostredníctvom by sa malo zachrániť viacej životov, zastabilizovať, a to aj po finančnej stránke, zdravotnícky personál, zvýšiť počet zdravotníckych pracovníkov. No ja sa pýtam, kde v tejto reforme máme uvedené, o koľko sa zvýši počet lekárov a počet sestier a čím ich táto reforma zastabilizuje. Ďakujem.
Žiak, Miroslav, poslanec NR SR (2021-01-29):
Ďakujem veľmi pekne. No, kolega Tomáš Lehotský zhrnul viac-menej všetko, čo som chcel povedať, ostalo mi tu takmer, takmer nič. Ale povedali ste, že berieme si príklad z USA. No, áno, my si berieme príklad. Vy si beriete príklad, bohužiaľ, len ten jediný, ktorý nie je úplne dokonalý. A neviem si predstaviť Američanov pochodujúcich v Hlinkových gardách, respektíve v ich prípade možno s hákovými krížmi po námestiach a hajlujúcich a tak ďalej. Čiže nebudem už rozvíjať, keď povedal tu kolega Lehotský. (Reakcia z pléna.)
M. Číž, podpredseda NR SR: (2009-12-09):
Slovo má pán poslanec Zelník.
Hrnčiar, Andrej, podpredseda NR SR (2019-05-22):
Ďakujem. Čiže konštatujem, že Národná rada navrhuje prezidentovi Slovenskej republiky kandidáta na sudcu Ústavného súdu Patrika Palšu. Vzhľadom na to, že potrebný počet kandidátov nebol zvolený, vykoná sa nová voľba. Ďakujem za účasť a vyhlasujem 45. schôdzu za skončenú. (Rokovanie 45. schôdze NR SR sa skončilo 
o 11.48 hodine.)
Hort, Milan, podpredseda NR SR (2011-07-01):
Ďakujem. Pán poslanec Stanislav Fořt, nech sa páči.
Figeľ, Ján, podpredseda NR SR (2012-11-30):
S ďalšou faktickou József Nagy.
Zmajkovičová, Renáta, podpredsedníčka NR SR (2012-06-26):
Ďakujem. Pýtam sa, či sa niekto chce prihlásiť do rozpravy ústne? Pán poslanec Matovič, do rozpravy? Nech sa páči. Uzatváram možnosť prihlásiť sa do rozpravy ústne. Pán poslanec, máte slovo.
Krajcer, Daniel, poslanec NR SR (2012-06-20):
Ďakujem pekne, pani podpredsedníčka. Pán poslanec, spomínali ste zákon, ktorý bol schválený za našej vlády. Bol som jeho predkladateľom. Takže potvrdzujem to, čo ste naznačili, aj príslušné ustanovenia a dôvod, prečo sme ho dali do tohto zákona. A to je povinnosť generálneho riaditeľa informovať Radu RTVS o zámere vstúpiť do zmluvného záväzku. Vo svojom vystúpení vysvetlím, že o žiadnom zmluvnom záväzku sa hovoriť nedá, pretože neexistuje, a tým pádom ani o jeho porušení. Ale chcem zdôvodniť, prečo toto ustanovenie, prečo táto pasáž v zákone figuruje. Figuruje tam preto, aby sa nestávali také veci, ako za vášho riaditeľa Nižňanského, keď sa celá krajina až ex post dozvedela o podpísaní viacerých zmlúv, medzi iným aj o zmluve s Towercomom na 15 rokov, podľa všetkého mimoriadne nevýhodnej pre Slovenskú televíziu a práve z tohto dôvodu som tam ako predkladateľ dal toto ustanovenie. Pán poslanec Abrhan, na príklade tých dvoch právnych stanovísk ste jasne preukázali, o čo v tejto hre ide. Je to úplne jasné a evidentné a myslím si, že aj všetkým kolegom zo SMER-u. Takže v tejto chvíli sa nedá povedať nič iné, len to, že je to účelová hra a jasné je aj to, že zákon porušený nebol, pretože nie sú len dve stanoviská právne, tých stanovísk je podstatne viacej a drvivá väčšina z nich hovorí jednoznačne. Nedošlo k porušeniu povinnosti a tým ani k porušeniu zákona.
L. Miklós, poslanec: (2007-01-30):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 7. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 15. januára 2007 č. 184 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 15. marca 2007 a gestorský výbor do 16. marca 2007. Pán predsedajúci, skončil som, otvorte, prosím, rozpravu.
P. Hrušovský, predseda NR SR: (2004-03-12):
(Hlasovanie.) 136 prítomných, 130 za návrh, 5 sa zdržalo, 1 nehlasoval. Návrh sme schválili. I. Hamarčák, poslanec: Nasleduje hlasovanie o pozmeňujúcom návrhu pána poslanca Horáka s tým, že pán poslanec svojím novým návrhom, ktorý dnes predniesol, z toho veľkého návrhu sťahuje v čl. II bod 12, v čl. III bod 23 a celý čl. III, ktorý je na konci.
Danko, Andrej, podpredseda NR SR (2024-02-06):
Na vystúpenie pána poslanca 16 faktických poznámok. Pani poslankyňa Števulová.
Kollár, Boris, poslanec NR SR (2016-09-21):
Začnem tým reakciu na Peťa, že poviem, že sa ospravedlňujem všetkým kolegom, ktorých som nechtiac v zápale boja nejakým spôsobom urazil, napadol, aj vás, pán Dostál, tak sa ospravedlňujem. Mne ide hlavne o vec, ide mi o tento zákon a veľmi ťažko sa mi počúva, keď hlavne z opozície počúvam, aká je to blbosť, netreba to robiť, to nejde, a to je proste protiústavné. Už sme to tuná mali naozaj ten generálny pardon, môžme to kľudne nazvať generálnym pardonom znova. Viete, my podporujeme všetky vaše zákony, ktoré sú dobré, ale podporujeme ich aj koaličným stranám, preto lebo my rozlišujeme len dobré veci a špatné. A je mi úplne jedno, kto ich prináša. Keď máte nejaké výhrady, veľmi radi budeme počúvať. Dajme to do druhého čítania a tam si to upravme, tam to spravme. Ale treba niečo pre tých ľudí urobiť. Skutočne, toto je vážny problém, my si to možno neuvedomujeme, ale tunak naozaj živorí a je v tomto čertovom kolese dva milióny ľudí, dva milióny ľudí, jeden milión priamo je dosť postihnutý tými exekúciami. Tak sa tu nehrajme na slovíčka, ale pekne vás poprosím, všetci kolegovia, skúsme niečo urobiť pre tých ľudí. To je jedno, tak spravte vy nejaký návrh zákona, ktorý bude vysoko ústavný a ja budem zaňho hlasovať všetkými desiatimi. Fakt. Ďakujem velice pekne.
Bugár, Béla, podpredseda NR SR (2017-04-07):
Pán poslanec Marosz.
Lipšic, Daniel, poslanec NR SR (2015-12-08):
Ja som presvedčený o tom, pán predsedajúci, že máte to všetci prečítané, o tom nepochybujem. Poslanci SMER-u to majú všetci prečítané, naštudované... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-06-27):
Dobre, hlasujeme o námietke, prosím, prezentujme sa a hlasujme. (Reakcie z pléna.)
Hudacký, Ján, poslanec NR SR (2012-06-21):
No, určite, že je to ťažká odpoveď na túto otázku, pretože za tie dva a pol roka toho nebolo veľa. Čiže investícia, o ktorej som hovoril, tá návratnosť sa možno naťahuje až na príliš dlhé obdobie. Na druhej strane, sme pred realitou nového eurovalu, trvalého eurovalu, mechanizmu, do ktorého idú ďaleko, ďaleko väčšie peniaze. Tu je otázka, ako budú tlačiť všetky tie krajiny, zainteresované krajiny na to, aby tá investícia bola čo najrýchlejšie návratná. Myslím si, že nebude jednoduché ani pre tie veľké krajiny presvedčiť vlastných ľudí. A tie tlaky budú. Hovoril som, že je to rizikový projekt, ale chcem vidieť riadený projekt. Skutočne, mňa trápi jedna vec, ak necháme napospas tieto krajiny a príde k lavínovitému spôsobu pádu tých krajín neriadeným bankrotom, bojím sa toho, čo je anarchia, čo je chaos, čo je skutočne pád, ekonomický pád týchto krajín. A toto zasiahne aj Slovensko, či chceme alebo nechceme. Ďakujem.
M. Číž, podpredseda NR SR: (2008-01-31):
Nech sa páči, pán minister, aby sme to mali v jednom bloku.
Hrnčiar, Andrej, podpredseda NR SR (2016-09-23):
Berieme na vedomie, ak, samozrejme, je všeobecný súhlas, ale predpokladám, že áno, keďže pani poslankyňa má zranenie.
Jurinová, Erika, poslankyňa NR SR (2016-09-08):
Ďakujem pekne. Pán kolega, obávam sa, že slovko „oplašenosť“ sa začne teraz veľmi často používať v súvislosti s pánom predsedom Dankom. Je mi ľúto, ale rovnako mám pocit, že môže zísť na chorobu z oplašenosti. Pán predseda si zvykol prisvojovať Národnú radu. A je mi ľúto, že si neuvedomuje, že aj on je tu len dočasu. Nie všetko, čo zavedie, je správne. A naozaj sa mu to môže raz vypomstiť. Veľmi ma zarazilo to, akou rýchlosťou žiadal reakciu v strede leta od opozičných poslancov. Schôdza sa končila na začiatku júla. Naozaj potreboval mesiac na to, aby rozoslal list a bolo veľmi nutné do piatich dní reagovať? Sa mi to zdá úplne choré. Možnože mu tí jeho koaliční partneri zabudli povedať, akým spôsobom sa pripravovala novela za predchádzajúcej vlády, za predchádzajúceho volebného obdobia. Ďakujem.
Grendel, Gábor, podpredseda NR SR (2023-02-16):
Do rozpravy opäť pán poslanec Kremský. Tak nech sa páči.
Kašper, Igor, poslanec NR SR (2020-07-14):
Pán kolega Kamenický, hovorili ste, že počas vášho vládnutia bol najmenší deficit a teraz bude najvyšší. No to je, samozrejme, pochopiteľné. Len problém je to, že počas vášho vládnutia nemal byť ten deficit najmenší, ale nemal byť žiadny, resp. mal byť prebytkový, tak ako to bolo napríklad v Nemecku alebo v Českej republike. A ak má podľa vás pán minister financií v súčasnosti komfort vládnuť, že si všetky zákony skryje do COVID-u, tak vy ste potom počas posledného štvorročného obdobia mali asi štvorročnú dovolenku. Na konci roku 2024 môže byť vyrovnaný rozpočet, aj keď to bude oveľa ťažšie ako za vašich čias, ale pri dodržaní rozpočtových pravidiel a efektívnejšom hospodárení to môže byť naozaj reálne. A čo sa týka odvodov, resp. bankového odvodu. Nikto nedaroval nič bankám a vy veľmi dobre viete, že odpustenie bankového odvodu znamená obrovské investície v sume 1,5 mld. a z toho až pol miliardy môže ísť do štátnych projektov vrátane výstavby nájomných bytov. Zároveň ale aj ďakujem za vašu výzvu, že ste vyzvali SME RODINA, aby sme mysleli na seniorov a dôchodcov. A my na nich myslieť naozaj budeme a môžeme vám s radosťou povedať, že seniori budú určite spokojní a dostanú podstatne viac, ako, ako boli vaše účelové vianočné príspevky, a to napriek tomu, že vy ste mali na to počas vášho vládnutia oveľa viac zdrojov a možností.
Kiššová, Jana, poslankyňa NR SR (2011-02-08):
Ďakujem pekne za slovo. Ja musím povedať, že som tiež veľmi sklamaná rozpravou pána kolegu, pretože si ho veľmi vážim ako odborníka. Očakávala som niečo naozaj k tejto, k tomuto návrhu. Na druhej strane sme si tu vypočuli o tom, kto je predseda Národnej rady, či je pragmatik, alebo nie je pragmatik, či je niekomu nadriadený, alebo sa cíti niekomu nadriadený alebo podriadený a veci s týmto súvisiace, ale ja som skôr očakávala, že by som sa tu dozvedela, aký má naozaj faktický a reálny dôvod tento návrh nepodporiť. Ja som očakávala, že sa dozviem napríklad informáciu, koľkokrát kto na svoju prácu niektoré z tých periodík, ktoré sú navrhované na vylúčenie z toho zoznamu, kto ich kedy koľkokrát potreboval a za akým účelom. Hovoríme tu o tom, že knižnica nie je prístupná verejnosti. Je prístupná primárne, prvoplánovo je určená pre prácu poslancov a pracovníkov Národnej rady. A pokiaľ títo naozaj nevyužívajú tieto periodiká a nepoužívajú ich, tak prvoplánovo archivovať nejaké periodiká len preto, aby sa potom niekam posunuli a darovali niekomu, si naozaj nemyslím, že je dôvodné. To som len chcela povedať, že som sklamaná. Možno pokiaľ bude pán kolega chcieť reagovať na tieto faktické poznámky, tak mňa by naozaj zaujímalo toto, že kedy, kto, na čo tieto konkrétne periodiká potrebuje. Ďakujem.
Bugár, Béla, podpredseda NR SR (2016-06-16):
Páni poslanci.
Zmajkovičová, Renáta, podpredsedníčka NR SR (2012-06-21):
Pán poslanec Mihál s reakciou, nech sa páči.
Hlina, Alojz, poslanec NR SR (2012-06-28):
Vážený pán predseda, vážení kolegovia, možno nakoniec začnem veriť v znamenia, že naozaj na poslednú chvíľu som to našiel. A je tu dokonca tá komunikácia, aj vy ste tam, pán Sulík, že cez vás sa to nejako ku mne dostalo, že s vami niekto komunikoval. Čiže možno budete mi v tom vedieť nejakým spôsobom alternovať proste, že koho tu máme. Ja meno nepoviem, samozrejme. Navrhuje koaličný partner KDH za člena Súdnej rady sudcu z Pezinka, okolo ktorého sú desiatky trestných stíhaní, Elektrosvit Nové Zámky, len sa pozrite do „obchodného“! Teda aby som, to nebolo pochopené zle, že tu proste nejaké, nejaký, ale nedá mi to, aj vzhľadom na to, ako ste sa zachovali, že ako ste zahlasovali, ináč by som to nebol urobil, tak to v skratke prečítam. Čiže asi predpokladám, že tu máme niekoho, o kom budeme hlasovať, ktorý tu má, z tohto, čo tu čítam, vyplýva, celkom meritórne skutočnosti, asi aj nejakým spôsobom dohľadateľné, čiže by nás mohli zaujímať. Tých, čo máme, čo sme nositeľmi nejakých demokratických tradícií. Čiže to naozaj dávam na zváženie, že nie je to také, akože písané na záchodovom papieri starou fixkou, čiže Elektrosvit, predstavenstvo, Elektrosvit privatizoval, človeka mimoriadne blízkeho Harabinovi: „Svekruška ťa dokedy, budze, Harabin, znac, či budzem ja.“ Takže to bolo asi po východniarsky. Takže nechcem sa k tomu viacej vracať, len hovorím, že to je fakt. Keby sa ma na to náhodou niekto pýtal, hej, tak som ochotný toto prípadne pre potreby nejakého vyšetrovania aj doložiť, doplniť. Takže zdá sa, že to, čo ste si odhlasovali, už chcete ísť domov, však prečo by nie, je sedem hodín, tak budete asi pravdepodobne voliť niekoho, o ktorom je nejaká, dá sa povedať, asi objektívna pochybnosť. Čiže nie je tu pán, ktorý apeloval na moje svedomie. Ja nebudem tu hromy-blesky na vás zosúvať a apelovať na vás. Robte, čo chcete, mne je to jedno. Ja som vám povedal, čo urobím ja. Len rozmýšľam technicky, že čo? Lebo ja som si predstavoval, že tá voľba bude, teda že typ hlasovania, a nebudem musieť tak dlho búchať tou topánkou. Teraz vlastne rozmýšľam nad tým, že keď pôjdete tajne, to bude trvať dlho a neviem, či sa mi bude chcieť tak dlho búchať tou topánkou. A v zásade mne sa to ani nechce, ja nechcem robiť ten cirkus, že tu budem búchať topánkou. Ja len chcem protestovať proti tomu, čo idete robiť. Takže zvažujem. Ako moja žena mi vravela, nerob to! Chúďa. Asi to len tak symbolicky buchnem, aby sa nepovedalo, že niečo poviem a neurobím. Ale mňa to nebaví, mňa to nebaví robiť tento cirkus. Niekto iný je tu cirkusant. Ďakujem.
Kollár, Boris, predseda NR SR (2022-09-27):
Otváram všeobecnú rozpravu. Do rozpravy som dostal jednu písomnú prihlášku za SaS, prihlásil sa pán Marián Viskupič.